stanford-oval/wikipedia huggingface dataset:
Intiaanireservaatti
Historia > Yhdysvaltain reservaatit 2000-luvulla

Reservaateista väkirikkain on Arizonan, New Mexicon ja Utahin alueella sijaitseva navajoiden reservaatti, jossa asuu noin 150 000 intiaania. Se on myös pinta-alaltaan suurin, peräti 5,6 miljoonaa hehtaaria. Muita väkirikkaita reservaatteja ovat lakotojen Rosebud (n. 20 000) ja Pine Ridge (n. 15 000 asukasta). Reservaateissa asuu tosin myös muita ihmisiä kuin intiaaneja, esimerkiksi Rosebudin reservaatin kokonaisväkiluvusta vain noin puolet on intiaaneja.
Suurin reservaatti-intiaanien keskittymä on Arizonassa. Siellä noin 10 000 hengen reservaatteja ovat apachien Fort Apache ja San Carlos, pimojen ja maricopien Gila River sekä papagoiden ja hopien reservaatit. Yli 8 000 asukkaan reservaatteja ovat ainakin Pohjois-Dakotan Turtle Mountain ja Washingtonin osavaltion yakama-reservaatti sekä lakotojen Standing Rock ja Cheyenne River. Yli 7 000 asukkaan pääsevät vielä ainakin Zuni Pueblo New Mexicossa ja mustajalkojen reservaatti Montanassa.
Pinta-alaltaan 10 suurinta reservaattia ovat:
| Reservaatti | Koko (km2) | Sijainti |
| --- | --- | --- |
| Navajoiden reservaatti | 63 260 | AZ, NM, UT |
| Uteiden reservaatti | 17 676 | UT |
| Tohono Oʼodhamien reservaatti | 11 533 | AZ |
| Cheyennejoen reservaatti | 11 445 | SD |
| Pine Ridgen reservaatti | 11 274 | SD, NE |
| Standing Rockin reservaatti | 9 484 | SD, ND |
| Crowien reservaatti | 9 339 | MT |
| Wind Riverin reservaatti | 9 147 | WY |
| Fort Peckin reservaatti | 8 552 | MT |
| San Carlosin reservaatti | 7 578 | AZ |
Intiaanisotien loppuminen 1800-luvun lopussa sekä intiaanien terveyspalvelujen siirtyminen vuonna 1955 intiaaniasiainvirastolta terveysministeriölle ovat olleet tärkeitä käännekohtia intiaaniväestön lisääntymisessä. Parantuneesta terveystilanteesta huolimatta intiaanit johtavat Yhdysvaltain sairaustilastoja. Joissakin heimoissa ja reservaateissa lähes puolet aikuisväestöstä sairastaa diabetesta. Alkoholismi on intiaanien keskuudessa viisi kertaa niin yleistä kuin koko maan väestössä. Itsemurhia intiaanit tekevät kaksi kertaa niin paljon kuin koko väestö keskimäärin. Yli kansallisen keskiarvon intiaanit kärsivät myös maksakirroosista, influenssasta, keuhkotaudista ja erilaisista lastentaudeista.
Etelä-Dakotassa sijaitseva lakota-intiaanien Pine Ridgen reservaatti on ollut vuodesta toiseen Yhdysvaltain köyhimpiä kuntia. Alueen rikollisuus on huomattavaa ja erilaiset jengien väliset selkkaukset arkipäivää. Taloudelliset ja sosiaaliset erot voivat läheistenkin reservaattien välillä olla huomattavat. Arizonan apache-reservaatin San Carlosin taloudellinen tilanne on varsin huono ja työttömyysluvut korkeita. Pääelinkeinot ovat karjatalous, maanviljely, metsätalous ja korinpunonta. Fort Apachen talous sen sijaan kukoistaa, ja reservaatin intiaanien työttömyys on melko alhainen. Karjatalous ja maanviljely ovat pääelinkeinoja. Vauraus perustuu puunjalostustuotantoon ja turismiin. Reservaatissa on suuri hiihtokeskus ja kesähuvila-alue. Ak-Chinin kasinohotelli on tärkeä rakennus myös arkkitehtuurisesti.
Historia > Kanadan reservaatit 2000-luvulla

Kanadassa asuu noin miljoona intiaania, inuitia ja métisiä, jotka kaikki luetaan nykyisin alkuperäiskansoiksi. Kanadan intiaaniasiain- ja pohjoisen kehityksen ministeriön mukaan maassa asuu vähän alle 700 000 intiaania yli 600 heimokunnassa. Reservaateissa asuvien lukumäärä on ministeriön mukaan yli 360 000; Kanadan tilastokeskuksen mukaan alle 300 000 asuu reservaateissa. Reservaattien ulkopuolella ministeriö arvioi asuvan lähes 300 000 intiaania ja lisäksi vielä noin 25 000 asui kruunun mailla. Useimmat heimokunnat ovat jäsenmääriltään pieniä. Vain kymmenellä prosentilla heimokunnista on yli 2 000 jäsentä. Kolmannes kaikista alkuperäiskansoista asuu maalla reservaateissa.
Manitoban provinssissa sijaitsevan syrjäisen cree-intiaanien reservaatin elinoloja on kuvattu "kolmannen maailman olosuhteiksi".
Reservaateissa asuvien työttömyysprosentti on selvästi korkeampi kuin muiden kanadalaisten.
Aiheesta muualla

– (PDF) (Intiaanireservaatit Yhdysvaltain kartalla) Arkistoitu 26.2.2011. (englanniksi)
Hiltunen, Anna-Kaisa: Reservaatista saluunaan Maailman Kuvalehti.  9.3.2011. Arkistoitu 7.1.2021. Viitattu 7.1.2021.
Seppo Saastamoinen

Seppo Markku Saastamoinen (s. 1960 Kiuruvesi) on kajaanilainen kaupan alalla toimiva liikemies, joka on hankkinut varallisuutta halpakauppaan keskittyneillä Makasiini- ja Maxi-Makasiini -ketjuilla. Saastamoisen omistama Suomen RH-yhtiö omisti nämä ketjut vuoteen 2003 saakka, jolloin ne yhdistyivät Tarjoustalon kanssa muodostaen Tarjousmaxin. Saastamoiset omistivat tästä uudesta yhtiöstä, Tarjousmaxista 50 % ja Tarjoustalon perustajat,  Arja ja Kari Hautanen 50 %. Tokmanni osti Tarjousmaxin vuosien 2005 ja 2006 vaihteessa. Tämän jälkimmäisen kaupan rahoitti CapMan. Tämän järjestelyn jälkeen Saastamoiset omistivat 24 %, Kyösti Kakkonen noin 24 % ja CapMan noin 50 % Tokmannista. Tokmannista tuli samalla Suomen suurin halpakauppaketju. Vuonna 2012 Saastamoiset, Kakkonen ja CapMan myivät osuutensa Nordic Capitalille.
Saastamoinen toimi vuosina 2006-2007 Tokmanni-konsernin varatoimitusjohtajana, ja sen jälkeen konsernin aktiivisena omistajana. Saastamoinen omistaa lisäksi esimerkiksi kiinteistöyhtiöitä.[lähde? ]
Saastamoisen isä Alpo Saastamoinen toimi vaatekauppiaana ja jo isoisänsä Paavo Fredrik Saastamoinen toimi kauppiaana. Alpo Saastamoisen kuoltua liikenneonnettomuudessa vuonna 1967 jäi häneltä vaimo Helvi ja 7 pientä lasta.[lähde? ]
Seppo Saastamoisen isoveli Paavo Saastamoinen jatkoi sisarusten kanssa isänsä vaateliikkeitä ja lasten vartuttua he alkoivat itse yrittäjiksi. Paavo ja Seppo perustivat halpatavaraketju Makasiinin vuonna 1977 ja siitä kasvoi vuosien saatossa merkittävä toimija ja työllistäjä sekä Savossa että Kainuussa. Ketjussa oli myymälöitä sekä Makasiini- että Maxi-Makasiini-nimillä. Myöhemmin toimintaa laajennettiin Kodintukku-konseptilla.[lähde? ]
Veljeksistä Jukka Saastamoinen perusti 1987 yhdessä Sepon kanssa Säästötalo Robinhoodin Kymenlaaksoon, ja siitä kasvoi alueelle merkittävä halpatavaraketju.
Saastamoinen on useana vuonna ollut Kajaanin ja Kainuun suurituloisin asukas.
Saastamoinen on toiminut Tokmannin hallituksen puheenjohtajana vuodesta 2018.
Secret of Evermore

| Secret of Evermore |
| --- | --- |

Kehittäjä:  Square Soft
Julkaisija:  Square Soft
Säveltäjä:  Jeremy Soule
Julkaistu:  NA 1. lokakuuta 1995EU 22. helmikuuta 1996AUS 1996
Lajityyppi:  Toimintaroolipeli
Pelimuoto:  Yksinpeli
Alusta:  Super Nintendo Entertainment System
Lisää peliartikkeleitaVideopelien teemasivulla
Infobox OK : 
Secret of Evermore on Square Softin kehittämä ja julkaisema toimintaroolipeli, joka on julkaistu vuonna 1995 Super Nintendo Entertainment Systemille. Peli julkaistiin 1996 PAL-alueilla.
Secret of Evermoren tarina keskittyy pelaajan nimeämään poikaan ja tämän koiraan, jotka joutuvat B-elokuvia muistuttavaan Evermore-mielikuvitusmaailmaan. Evermore on jaettu useaan alueeseen, jotka edustavat historiallisia aikakausia. Pulmatehtävien ratkaisemiseksi pelaajan on ohjattava vuorotellen päähenkilöä ja koiraa.
Secret of Evermore oli ainoa Yhdysvalloissa tuotettu Square-peli. Peliin liittyi virheellinen käsitys, jonka mukaan se olisi syrjäyttänyt Seiken densetsu 3:n englanninkielisen julkaisun.
Aiheesta muualla

Secret of Evermore MobyGamesissa (englanniksi)
Secret of Evermore GameFAQsissa (englanniksi)
Secret Whale

| Secret Whale Alavala |
| --- | --- | --- |

Studioalbumin tiedot
 Julkaistu: 23. marraskuuta 2012
 Kesto: 40.39
 Levy-yhtiö: Playground Music
Alavalan muut julkaisut
|   | Secret Whale 2012 | Minuntai 2014 |
Secret Whale on Alavalan debyyttialbumi, joka julkaistiin 23. marraskuuta 2012.
Kappaleet

You Slept With A Wraith – 3.51
Concat – 2.58
Up In A Tree – 3.04
Trying Game – 3.07
The Lie – 3.13
Swear Revenge – 5.07
Kill Kill Kill – 3.27
Sock Puppets – 3.40
Tailwag – 3.58
Love Movement – 3.23
Bitter Tones Fall – 4.45
Réunioninkreoli

| Réunioninkreoli |
| --- | --- |
Oma nimi:  kréol rénioné
Tiedot
Alue:   Réunion
Puhujia:  560 000
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  Kreolikielet
Kieliryhmä:  Ranskan kreolit Bourbon-kreolit
ISO 639-3:  rcf
 Ohje 
Réunioninkreoli (ran. créole réunionnais) on Réunionilla puhuttava ranskaan pohjautuva kreolikieli. Kielen katsotaan olevan elinvoimainen, ja sen lähin sukulaiskieli on Uudella-Kaledonialla puhuttava tayo.
Kielellä on noin 560 000 puhujaa.
Réunionin ainoa virallinen kieli on ranska, mutta käytännössä koko väestö osaa paikallista kreolia. Kieli on tärkeä yhdistävä tekijä väestön keskuudessa, joka koostuu niin ranskalaisista, malagasseista, afrikkalaisista ja intialaisista. Vuodesta 2014 alkaen kieli on nauttinut "alueellisen kielen" asemasta ja sitä opetetaan kouluissa.. Myös Réunionin yliopisto tarjoaa mahdollisuuden opiskella ja tutkia kieltä.
Réunioninkreolia kirjoitetaan latinalaisilla aakkosilla. Réunioninkreoliksi on käännetty kirjallisuutta, kuten Asterix- ja Tintin-sarjakuvia sekä Pikku prinssi.
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i | ɨ | u |
| Puolisuppea | e |  | o |
| Välinen |  | ə |  |
| Avoin |  | a ~ ɑ | a ~ ɑ |
Vokaalit /a, e ja o/ voivat esiintyä myös nasaalisina.
Lähde:
Fonologia > Konsonantit

|  | Labiaali | Labiodentaali | Alveolaari | Palataali | Velaari |
| --- | --- | --- | --- | --- | --- |
| Nasaali | m |  | n | ɲ |  |
| Klusiili | p | b |  | t | d |  | k | g |
| Frikatiivi |  | f | v | s | z |  |  |
| Tremulantti |  |  | r |  |  |
| Lateraali |  |  | l |  |  |
| Puolivokaali | w |  |  | j |  |
Lähde:
Sanasto

| Kreoliksi | Suomeksi | Huom>  |
| --- | --- | --- |
| aterla | täällä |  |
| boug | mies |  |
| dalon | ystävä |  |
| gramoune | ikäihminen |  |
| jurer | solvata |  |
| kaf | afrikkalaistaustainen réunionilainen |  |
| la loi | poliisi |  |
| malbar | intialaistaustainen réunionilainen |  |
| marmaille | lapsi |  |
| zordi | tänään |  |
| zoreille | ranskalaistaustainen réunionilainen | lähinnä haukkumasana |
Lähde:
Galleria

Ruuminosien nimet réunioninkreoliksi.
Katukyltti ranskaksi ja réunioninkreoliksi.
Kreolinkielinen juliste.
Intiaaninsulka

| Intiaaninsulka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Tetrakalat Characiformes
Heimo::  Tetrat Characidae
Suku::  Pristella
Laji::  maxillaris
Kaksiosainen nimi
 Pristella maxillaris  (Ulrey, 1894) 
Katso myös
   Intiaaninsulka Commonsissa 
Infobox OKNimi-testi OKIUCN-testi OK: 
Intiaaninsulka (Pristella maxillaris) on melko pieneksi jäävä hopeanvärinen tetra. Siitä on tullut vuosien saatossa melko suosittu akvaariokala.
Koko ja ulkonäkö

Intiaaninsulka on hopeanvärinen tetra, jonka evät ovat vaaleat ja niissä on mustat pilkut. Intiaaninsulka jää n. 4,5 cm kokoiseksi.
Sukupuolierot ovat melko pienet. Koiraat ovat hieman kirkasvärisempiä kuin naaraat. Koiraat ovat myös hoikempia. Kutuvalmiilla naarailla on vatsa selvästi pullea.
Alkuperä

Intiaaninsulka on kotoisin Etelä-Amerikasta, Amazonin ja Orinocon ympäristöstä. Nykyisin kaikki myynnissä olevat intiaaninsulat ovat viljeltyjä. Viljely tapahtuu pääosin Kauko-Idässä.
Käyttäytyminen ja lisääntyminen

Se on kaikille tetroille tyypilliseen tapaan parvikala, ja muodostaakseen parven tarvitaan vähintään 6 kalaa. On kuitenkin suositeltavaa pitää yli 10 yksilön parvea, sillä silloin laji pääsee oikeuksiinsa. Intiaaninsulan värit ovat kirkkaimmillaan akvaariossa, jossa on runsaasti kasveja ja tummahko pohjamateriaali.
Lisäännyttäminen on melko helppoa verrattuna useaan muuhun tetraan. Kutupari eristetään omaan akvaarioon, jonka koko on vähintään 10 l. Vesiarvojen tulee olla lisääntymisaltaassa hieman erilaiset, kuin normaalissa akvaariossa. Lisääntymisaltaan pH:n tulee olla 6,5-7. Lämpötilan tulee olla 25 °C ja dH-arvon 5-10. Vanhemmat poistetaan heti kudun tapahduttua, sillä ne syövät kutunsa. Se sirottelee mädin valitsemaansa paikkaan. Poikaset ovat hyvin pieniä ja syövät likoeläimiä aluksi. Likoeläimiä voi kasvattaa itse monilla tavoin.
Vesiolot ja ravinto

Pienen kokonsa puolesta intiaaninsulkia voi pitää akvaariossa, jonka tilavuus on vähintään 50 litraa. Lämpötilan tulee intiaaninsulan akvaariossa olla 24–28 °C. Lämmön suhteen se sopii suurimman osan yleisesti seura-akvaariossa pidettävien kalojen kanssa. pH-arvon tulee olla 6–8 välillä. Kovuudella ei ole suurtakaan merkitystä.
Pääsääntöisesti intiaaninsulat syövät hiutaleruokaa. Pienet pelletit sekä pienet elävät tai pakastetut eläimet ovat hyvä lisä niiden perusruokavalioon. Luonnossa se syö lähinnä hyönteisiä ja pikkuötököitä.
Aiheesta muualla

Faunatar (Arkistoitu – Internet Archive)
Fishbase.org
Seine großen Erfolge 3

| Seine großen Erfolge 3 Heino |
| --- | --- | --- |

Studioalbumin tiedot
 Julkaistu: 1972
 Formaatti: LP-levy
 Tyylilaji: schlager
 Levy-yhtiö: EMI
Heino muut julkaisut
| Seemannsfreud - Seemannsleid 1972 | Seine großen Erfolge 3 1972 | Seine großen Erfolge 4 1973 |
Seemannsfreud - Seemannsleid on saksalaisen laulajan Heinon studioalbumi vuodelta 1972.
Kappaleet

Blau blüht der Enzian
Viva Espana
Teure Heimat
Hoch auf dem gelben Wagen
Das Lieben bringt groß Freud'
Die Schlange von Loch Ness
La Montanara
Irgendwann sind alle gleich
Carneval in Rio
La Paloma
Heino, sein beliebtes Potp. aus der TV-Starparade
So ein Tag, so wunderschön wie heute
San Pascual Bailón (1766)

| San Pascual Bailón |
| --- | --- |

Aluksen vaiheet
Rakentaja:  Astillero Real, Guarnizo, Santander
Kölinlasku:  9. heinäkuuta 1765
Laskettu vesille:  16. joulukuuta 1766
Palveluskäyttöön:  1767
Poistui palveluskäytöstä:  8. toukokuuta 1785
Loppuvaihe:  romutettu 1797
Tekniset tiedot
Uppouma:  1 633 t (arqueo)
Pituus:  52,73 m (köli)
Leveys:  15,65 m
Syväys:  7,65 m
Miehistöä:  550
Aseistus
Aseistus:  alempi tykkikansi: 28 × 24 naulan tykkiä ylempi tykkikansi: 30 × 18 naulan tykkiä puolikansi: 8 × 8 naulan tykkiä etukansi: 4 × 8 naulan tykkiä
San Pascual Bailón oli Espanjan laivaston vuonna 1766 vesille laskettu San Juan Nepomuceno -luokan kaksikantinen 70-tykkinen linjalaiva.
Valmistus

Laivastoministeri Julian de Arriaga määräsi 20. syyskuuta 1763 Manuel de Zubirían valmistamaan aluksen kuninkaallisella telakalla Guarnizossa, missä köli laskettiin 9. heinäkuuta 1765. Alusten piti perustua Jorge Juan y Santacilian järjestelmään, mutta suunnittelusta vastannut Francsico Gautier muutti ne omien suunnitelmiensa mukaisiksi. Alus laskettiin vesille 16. joulukuuta 1766 ja otettiin palvelukseen 1767 ensimmäisenä päällikkönään Manuel de Lastarría..
Palvelus

Vuonna 1768 alus oli Ferrolissa eikä sen ensimmäisestä vuosikymmenestä ole juurikaan palvelustietoja, kunnes se lähti joulukuussa 1777 Ferrolista Cádiziin. Kesäkuussa 1779 alus osallistui 1. Englannin kanaalin sotaretkeen, mistä se palasi syyskuussa Cádiziin ja edelleen Ferroliin marraskuussa. Alus lähti 17. toukokuuta 1780 Ferrolista kahdeksan linjalaivan ja kahden fregatin kanssa Cádiziin osallistuakseen Gibraltarin piiritykseen. Se kuului Luis de Córdovan laivastoon, joka valtasi 9. elokuuta 1780 Azorien edustalla brittiläisen 52 aluksen saattueen. Alus lähti 22. heinäkuuta 1781 Cádizista Menorcan sotaretkelle, jossa se osallistui piiritykseen ja rynnäkköön 18. elokuuta. Alus palasi 21. lokakuuta Cádiziin Atlanten kanssa. Lokakuussa 1782 se oli Jamaikan sotaretkeä varten huollettavana ja pohjan kuparoinnissa La Carracassa.
Tammikuussa 1783 Jamaikan sotaretki peruutettiin sotatoimien päättyessä. Alus lähti Cartagenasta Antonio de Barcelón laivueessa osallistuakseen Algerin piiritykseen ja valtaukseen elokuussa 1783. Se lähti 1783 Istanbuliin Triunfanten ja priki Infanten kanssa allekirjoittamaan rauhan Ottomaanien kanssa. Alus ajoi 27. kesäkuuta 1784 karille Lemnoksella Dardanellien edustalla. Se korjattiin tilapäisesti ennen kotimatkaa. Alus siirrettiin 8. toukokuuta 1785 Cartagenassa reserviin ja romutettiin 1797 saman aikaisesti Velascon kanssa.
Seinä

Tiiliseinä
Seinä on rakennuksessa tilaa jakava ja usein myös kantavana rakenteena toimiva pystysuora rakenneosa. Myös avattavia väliseiniä on olemassa.
Seiniä voidaan luokitella materiaalin, esimerkiksi puu-, kivi-, tiiliseinä, tai rakenteellisen tarkoituksen mukaan: esimerkiksi ulkoseinä, kevyt väliseinä, kantava väliseinä, paloseinä. Edelleen niille voidaan määrittää erilaisia arvoja esimerkiksi kantavuuden, palonkestävyyden, lämmön- ja ääneneristyskyvyn mukaan.
Nykyrakentamisessa on hyvin yleistä tehdä seinä kerroksellisena rakenteena eri materiaaleja käyttäen. Kerroksellisessa seinässä kullakin kerroksella voi olla oma tehtävänsä: seinä voi sisältää höyrynsulku-, tai lämmöneristekerroksen, tuulensuojan ja kantavan kerroksen. Kerroksellinen seinä on yleensä rankarakenteinen, sen sisällä on rangoista tehty pystyrunko, yleensä ranka 60 cm välein.
Massiivinen seinä on tehty kauttaaltaan samasta materiaalista. Tällaisia ovat muun muassa hirsiseinät, tiilimuurit ja jotkin kevytbetoniseinät.
Ulkoseinän tehtävänä on toimia suojana sääoloja ja jossain määrin rakennukseen sisääntunkeutumista vastaan. Ulkoseinä on osa rakennuksen vaippaa. Ulkoseinälle asetettavat lämmöneristysvaatimukset riippuvat siitä ovatko sen rajaamat tilat lämpimiä, puolilämpimiä, lämmittämättömiä vai jäähdytettyjä.
Väliseinät palvelevat ennen kaikkea tilanjakajina. Väliseinä voi olla tarvittaessa eristetty, esimerkiksi kylmätilan ja huonetilan välinen seinä. Väliseinä voi olla myös osastoiva seinä, eli joko ääntä tai paloa eristävä.
Kantavat seinät voivat olla joko ulko- tai väliseiniä. Kantavan seinän tarkoitus on kannatella yläpuolisia kerroksia ja kattorakenteita, sekä rakennuksen käytön aiheuttamaa kuormaa. Rakennuksessa voi olla myös jäykistäviä seiniä, jotka vastaanottavat tuulikuormia.
Kantavien, osastoivien tai jäykistävien seinien purku tai aukotus vaatii rakennusvalvonnan luvan.
Aiheesta muualla

Wikimedia Commonsissa on kuvia tai muita tiedostoja aiheesta .
rakennusperinto.fi Rankorakenne (Arkistoitu – Internet Archive)
Sadiq Khan

| Sadiq Khan |
| --- | --- |
 Pormestari Khan vuonna 2021.
Lontoon 3. pormestari
 9.5.2016–  
Edeltäjä:  Boris Johnson
Yhdistyneen kuningaskunnan alahuoneen jäsen
 Tootingin vaalipiiri 5.5.2005–9.5.2016  
Edeltäjä:  Tom Cox
Seuraaja:  Rosena Allin-Khan
Henkilötiedot
Syntynyt: 8. lokakuuta 1970 (ikä 54) Lontoo, Englanti
Arvonimi: The Right Honourable
Puoliso:  Saadiya Ahmed (vih. 1994)
Tiedot
Puolue:  Työväenpuolue
Aiheesta muualla
sadiq.london
Sadiq Aman Khan (urduksi ‏صادق امان خان‎, s. 8. lokakuuta 1970 Lontoo, Yhdistynyt kuningaskunta) on brittiläinen työväenpuolueen poliitikko. Hänet valittiin Yhdistyneen kuningaskunnan parlamenttiin ensimmäisen kerran vuoden 2005 vaaleissa Tootingin vaalipiiristä, joka kuuluu Wandsworthin kaupunkipiiriin. Ideologisesti Khan kuuluu työväenpuolueen sosiaalidemokraattiseen siipeen.
Elämä

Perhetaustaltaan Khan on Lontooseen 1960-luvun lopulla muuttaneen pakistanilaisen linja-autonkuljettajan ja ompelijan poika. Ennen poliitikon uralle ryhtymistään hän opiskeli juristiksi Pohjois-Lontoon yliopistossa ja työskenteli asianajotoimistossa muun muassa ihmisoikeuskysymysten parissa. Vuonna 2009 Gordon Brown nimitti Khanin apulaisliikenneministeriksi. Hänestä tuli näin Britannian ensimmäinen kabinetin istuntoihin osallistunut muslimitaustainen ministeri.
Khan valittiin työväenpuolueen ehdokkaana 5. toukokuuta järjestetyissä vaaleissa Lontoon pormestariksi. Hän sai 57 prosenttia toisen kierroksen äänistä ja voitti vastaehdokkaansa. Pormestarin virkakausi alkoi 9. toukokuuta 2016.
Ilmansuojelu

Lontoossa keskustassa autoilijat ovat maksaneet vuodesta 2007 päivittäisen 12,5 punnan sakon, jos he tulevat keskustaan eikä auto täytä asetettua puhtausstandardia. Khan pyrkii laajentamaan puhtaan ilman aluetta sakkoalueen laajentamisella.
Radikalismi

Kevään 2016 vaalikampanjoinnin aikana Khania vastaan esitettiin erinäisiä syytöksiä yhteyksistä äärijärjestöihin. Esimerkiksi Khanin siskon entisen miehen väitettiin puhuneen epäilyttävissä tilaisuuksissa 1990-luvulla. The Times -lehti oli käsitellyt asiaa jo vuonna 1998 ja todennut syytökset aiheettomiksi. Monet konservatiivien edustajat pitivät oman ehdokkaansa valitsemaa kampanjointityyliä epäonnistuneena.
Aiheesta muualla

Kuvia tai muita tiedostoja aiheesta Sadiq Khan Wikimedia Commonsissa
Sami Kontio

Sami Kontio CAP 232 -koneen ohjaamossa
Sami Kontio (s. 1972)[lähde? ] on suomalainen taitolentäjä.
Sami Kontio ilmassa CAP 232 koneella
Kontio sai lentolupakirjan toukokuussa 2002 ja voitti kesällä Sportsman-luokassa Suomessa hopeaa ja pohjoismaisessa kisassa kultaa. Vuoden 2009 elokuussa hän sijoittui kahdeksanneksi Silverstonessa, Englannissa pidetyissä Unlimited-luokan taitolennon MM-kisojen vapaaohjelmassa, ja oli kokonaistuloksissa sijalla 27.
Kilpailusaavutukset

2008 (Unlimited luokka)
Valittu Red Bull Air race Qualification camp karsintaleirille
Euroopan Mestaruuskilpailut: 14. sija
World Aerobatic Cup: 5.sija
2007 (Advanced luokka)
Suomen mestaruuskilpailut: Kultamitali
Euroopan mestaruuskilpailut: 10.sija kokonaistuloksissa
2006
Suomen mestaruuskilpailut: Hopeamitali
Maailman mestaruuskilpailut: 12.sija (Advanced luokka)
Euroopan mestaruuskilpailut: 39.sija (Unlimited luokka)
Loppi Regionals: Kultamitali
2005 ei kilpaillut, kone rakennettiin uusiksi
2004 (Advanced luokka)
Suomen mestaruuskilpailut: Kultamitali
Maailman mestaruuskilpailut: 16.sija
2003 (Advanced luokka)
Suomen mestaruuskilpailut: Pronssimitali
Euroopan mestaruuskilpailut: 17.sija
Pohjoismaiden mestaruuskilpailut: Pronssimitali
2002 (Sportsman luokka)
Suomen mestaruuskilpailut: Hopeamitali
Pääsky kilpailu: Kultamitali
Pohjoismaiden mestaruuskilpailut: Kultamitali
Aiheesta muualla

Sami Kontio Challenge Jyväskylä 2012 -tapahtuma (Arkistoitu – Internet Archive)
Wikimedia Commonsissa on kuvia tai muita tiedostoja aiheesta .
Savilahden kivisakasti

| Savilahden kivisakasti |
| --- | --- |

Sijainti:  Maunuksela, Mikkeli
Koordinaatit:  61°41′42″N, 027°16′44″E
Rakentamisvuosi:  noin 1520–1560
Materiaali:  harmaakivi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kivisakasti sisältä
Savilahden kivisakasti on Mikkelin Maunukselassa keskellä Porrassalmenkatua sijaitseva vanhan Savilahden pitäjän kirkkorakennuksen kivinen sakastiosa, joka säilyi kirkon tuhoutuessa. Alkuperäisestä rakennuksesta on säilynyt seinät, joiden jatkeena aikoinaan oli hirsiset päätykolmiot ja laakea puukatto.
Kivisakastia on pidetty Savon vanhimpana rakennuksena. Rakennusajankohtaa ei ole kuitenkaan pystytty varmistamaan. Nykyään se on tunnetuimpia Mikkelin kaupunkiin liitettäviä symboleja. Nykyisen ulkoasunsa sakasti sai 1800- ja 1900-lukujen vaihteen korjauksissa.
Kaupunginvaltuusto myönsi vuonna 1930 museoyhdistykselle varoja kivisakastin muodostamiseksi kirkollisaiheiseksi museoksi. Museo avattiin seuraavana vuonna. Siellä on esillä kirkollisia museoesineitä Mikkelistä ja Mikkelin ympäristöstä. Kivisakasti kuuluu Mikkelin kaupungin ylläpitämään Suur-Savon museoon.